Publication: Magyar Közlöny
Issue: MK-1999-55 (Year: 1999, Number: 55)
Era: 1990-2004
Section: 1993. évi LXXX. törvény felhatalmazása alapján a Kormány a 2000-ben felvehető államilag finanszírozott hallgatói összlétszámot az állami és nem állami felsőoktatási
Paragraph Index: 212

10. Jelentések. A Támogatott haladéktalanul az IBRD rendelkezésére bocsátja a Mellékletben és az infoDev program IBRD által közzétett infoDev Y2K Kezdeményezés Irányelvek a Támogatási Pályázathoz című, a későbbiekben esetleg módosításra kerülő útmutatóban hivatkozott jelentéseket. Mindezeken túlmenően, a Projekt megvalósításának ideje alatt minden egyes naptári hónap utolsó napjáig — azon hónappal kezdődően, amelyben az IBRD a Számlán elhelyezi az induló letétet — a Támogatott az IBRD-hez benyújtja az adott időszak során a Támogatásból folytatott tevékenységekre vonatkozó jelentését. A Projekt megvalósításának zárójelentését a legkésőbb a Projekt befejezését követő három hónapon belül kell benyújtani az IBRD-nek. Az IBRD számára a jelen Megállapodás szerint átadandó összes jelentést és egyéb írásos anyagot az IBRD számára elfogadható formában és tartalommal kell átadni.

Source: https://magyarkozlony.hu/hivatalos-lapok/be01747ed1eaea261de925649c0be28717ea0981/dokumentumok/c47e80672d6270e7482281ae9c65899e33169aa0/letoltes